b'\n_START_ARTICLE_\nLabanan sa Malolos\n_START_PARAGRAPH_\nAng Labanan sa Malolos ay hinggil sa pagkakaroon ng sagupaan sa labanan ng Maynila pahilaga patungong Malolos, ang kabisera ng unang Republka ng Pilipinas. Nagpamalas ng buong kagitingan ang mga kawal na Pilipino ngunit wala rin silang nagawa sa marahas na pagsugod ng napakaraming sundalong Amerikano. Nabihag ng mga Amerikano ang Malolos sa pamumuno ni Heneral Arthus MacArthur._NEWLINE_Tumakas si Aguinaldo kasama ang kanyang gabinete at inilipat sa San Fernando, Pampanga ang kabisera. Sumunod ang mga Amerikano hanggang sa nabihag ding isa-isang mga bayan sa Bulacan at Pampanga hanggang nalapit sila sa San Fernando. Muling inilipat ni Aguinaldo ang pamahalaan sa Tarlac. Sinalakay rin ni MacArthur ang Tarlac at ito\xe2\x80\x99y kanyang nabihag. Muling lumikas si Aguinaldo at nakarating sa Bayombong, Pangasinan. Buhat dito\xe2\x80\x99y nagtuloy siya sa Kamlon, timog Ilocos patunong Lalawigang Bulubundukin._NEWLINE_Pagdating niya sa Lalawigang Bulubundukin, iniutos niya sa kanyang mga heneral na bumubuo ng pangkat ng gerilya sapagkat wala silang laban sa mga mahuhusay na sandata ng mga Amerikano. Nahirapan ang mga Amerikanong sugpuin ang mga ito hanggang nakaisip sila na isagawa ang paraang sona. Walang sinumang pinayagang lumabas ng sona at ang magpumilit ay kanilang ipinahuhuli o ipina babaril. Dalawang taon ding tumagal ang samahang gerilya.'